คับ ผมปวดหูมากเป็นมา1อาทิตย์ มันจะเป็นตอนที่ผมกำลังจะเรอออกมาคับ ผมปวดหูมากต้องรักษายังไงครับ
สวัสดีค่ะอาการปวดหู เกิดได้จากหลายสาเหตุค่ะ โดยสาเหตุที่พบได้บ่อย ได้แก่1. หูอักเสบติดเชื้อ โดยอาจจะรู้สึกเจ็บและคันบริเวณหู อาจมีของเหลวไหลออกมาจากรูหู บางครั้งอาจจะทำให้มีอาการหูอื้อ การได้ยินลดลงชั่วคราวค่ะ การติดเชื้อที่พบบ่อยได้แก่ หูชั้นกลางอักเสบและหูชั้นนอกอักเสบ2. การบาดเจ็บบริเวณหู เช่น การใช้ไม้แคะหูลึกเกินไปอาจทำลายเยื่อแก้วหูให้เสียหายได้3. ขึ้หูอุดตัน ขี้หูมีหน้าที่ป้องกันสิ่งแปลกปลอมเข้าหูโดยปกติร่างกายจะมีการกำจัดขี้หูได้เองตามธรรมชาติ แต่ในบางครั้งก็อาจเกิดการสะสมของขี้หูจนอุดตัน ทำให้ปวดหู ได้ยินเสียงดังในหู หรือเวียนศีรษะ4. สิ่งแปลกปลอมที่เข้าไปติดในรูหู เช่น แมลง มด หรือแม้แต่เมล็ดพืช5. สิว หรือฝีในรูหู ภายในหูอาจเกิดการอุดตันของไขมันหรือมีเชื้อโรคสะสมจนทำให้เกิดสิวหรือฝี ซึ่งมองเห็นได้ลำบาก บางครั้งก็อาจทำให้ปวดหูได้ค่ะหากอาการเป็นๆหายๆ หรือไม่ดีขึ้นแนะนำให้ไปพบคุณ หูคอจมูกเพื่อตรวจหาสาเหตุของอาการปวดหูค่ะ การรักษาจะขึ้นกับสาเหตุที่ตรวจพบค่ะ ขอให้อาการดีขึ้นนะคะ